அம்புலன்ஸ் வந்தது. ஆனந்தண்ணைக்கு அவசர சிகிச்சை தந்தார்கள். வைத்தியசாலைக்கு கொண்டு போவதற்கு அவரை தள்ளுவண்டியில் வைத்து நகர்த்தினார்கள். ஆனந்தண்ணையால் உரையாட முடியவில்லை கண்கள் சொருகி இருந்தன. "நித்திரை கொள்ளாதீர்கள்" என அவரைத் தட்டித் தட்டி எழுப்பிய படியே அம்புலன்ஸில் ஏற்றினார்கள். ஆனந்தண்ணையுடன் கூட வந்தவரும் அவர்களது வாகனத்திலே ஏறிக் கொண்டார். நாங்கள் தனித்து நின்றோம்.